Source: https://slovensko.hnonline.sk/1731667-kosicky-sud-rozhodol-o-vadalovi-bude-vo-vydavacej-vazbe
Timestamp: 2019-05-22 23:19:20+00:00
Document Index: 730922

Matched Legal Cases: ['súd ', 'súd ', 'súd ', 'Súd ', 'súd ', 'súd ', 'súd\n']

20.04.2018, 10:53 Aktualizované dňa 20.04.2018 o 12:48
Taliansky podnikateľ doteraz sedel v predbežnej väzbe.
Krajský súd v Košiciach rozhodol v piatok o zmene väzby pre talianskeho podnikateľa Antonina Vadalu z predbežnej na vydávaciu. V Taliansku je Vadala trestne stíhaný za drogovú činnosť a súd v Benátkach na neho vydal európsky zatýkací rozkaz.
"Krajský súd v Košiciach zistil splnenie zákonných podmienok na vzatie Antonina V. do vydávacej väzby, pretože dôvody väzby u menovaného kontinuálne pretrvávajú od momentu jeho vzatia do predbežnej väzby.
Aj v tomto štádiu trestného konania je nevyhnutné zabezpečiť prítomnosť menovaného na územní Slovenskej republiky, aby nedošlo k zmareniu účelu tohto konania o európskom zatýkacom rozkaze," uviedla pre novinárov hovorkyňa krajského súdu Anna Pančurová. Vydávacia väzba začína plynúť od piatka.
Vo väzbe do vydania
Ďalší procesný proces je v rukách krajskej prokuratúry. "O prepustení obvineného z vydávacej väzby rozhodne príslušný sudca dňom, keď dôjde k vydaniu osoby orgánom štátu pôvodu," dodala Pančurová.
"Súd rozhodol o vydávacej väzbe a môj klient reagoval tak, že sa vzdal práva sťažnosti," povedal novinárom právny zástupca obvineného Jaroslav Hamza. Rozhodnutie je právoplatné, kedy bude Vadala vydaný do Talianska, závisí podľa neho od viacerých okolností. K obvineniam sa nevyjadroval.
Rozhodnutie padlo na neverejnom zasadnutí a sprevádzali ho prísne bezpečnostné opatrenia. Vadalu predviedli a odviedli do pojednávacej miestnosti tzv. kukláči netradične bočným vchodom. Novinári, ktorí boli na chodbe, ho tak mohli vidieť len priamo v miestnosti, do ktorej mali prístup na chvíľu pred začiatkom zasadnutia.
Krajský súd v Košiciach rozhodol najprv o jeho vzatí do predbežnej väzby, voči čomu Vadala podal sťažnosť, ktorú Najvyšší súd SR 12. apríla zamietol.
Stíhanie za drogy
V Taliansku je stíhaný za trestné činy nezákonného obchodovania s narkotikami a psychotropnými látkami a za účasť na trestnom zoskupení za účelom nezákonného obchodovania s drogami.
Zabezpečenie prítomnosti
"Európsky zatýkací rozkaz bol rozšírený o ďalší skutok spočívajúci v páchaní trestného činu legalizácie príjmu z trestnej činnosti," uviedol 9. apríla hovorca Krajskej prokuratúry v Košiciach Milan Filičko.
Účelom vydávacej väzby je podľa neho zabezpečenie prítomnosti vyžiadanej osoby a zabránenie, aby nedošlo k zmareniu účelu konania o európskom zatýkacom rozkaze.
Taliansky podnikateľ najnovšie čelí aj obvineniu pre pokus zločinu poškodzovania finančných záujmov Európskych spoločenstiev a pokus zločinu subvenčného podvodu. Vyšetrovateľka Národnej kriminálnej agentúry uznesením z 13. apríla začala v tejto veci trestné stíhanie.
Podľa Úradu špeciálnej prokuratúry sa to týkalo pokusu vylákať v roku 2009 od Pôdohospodárskej platobnej agentúry eurodotácie v celkovej výške zhruba 120-tisíc eur.
Tagy: Antonino Vadala, mafia, súd
"Kde si sa tu vzal?" pýta sa Ramsay sám seba. Kanadský kouč prehovoril o Slovensku30 017
Páchateľ po streľbe v Petržalke je mŕtvy. Postrelený muž leží v kritickom stave20 903 Foto
Roztržka v parlamente: Ste podvodník, zaútočil Matovič. A vy klamár, reagoval Bugár19 005
Pri obchodnom centre Polus v Bratislave vypukol požiar. Škody odhadli na viac ako 200-tisíc eur16 816 Foto
Migranti pribúdajú. Sme štvrtí v Únii12 823
Superrýchly ruský zabijak lietadlových lodí. Suchoj T-4 bol veľkým žrútom rubľov11 128
Maďar, ktorý sa našiel. Nagy vládol NHL, jeho obrovský talent však brzdili dve veci10 899 Video
"Kde si sa tu vzal?" pýta sa Ramsay sám seba. Kanadský kouč prehovoril o Slovensku30 191
Maďar, ktorý sa našiel. Nagy vládol NHL, jeho obrovský talent však brzdili dve veci21 776 Video
Máme šancu ešte postúpiť? Musel by sa stať zázrak24 209 Video